Na osnovu člana 106. Zakona o visokom obrazovanju („Službene novine Kantona Sarajevo“, broj: 36/22 i 28/25), člana 173. Statuta Univerziteta u Sarajevu, Odluke Senata Univerziteta u Sarajevu broj: xxx, prethodne saglasnosti Ministarstva za nauku, visoko obrazovanje i mlade Kantona Sarajevo za raspisivanje Konkursa broj: xxx i Odluke Vlade Kantona Sarajevo o broju i strukturi studenata koji se mogu upisati u prvu godinu prvog ciklusa studija i integriranog studija i drugog ciklusa studija na Univerzitetu u Sarajevu u akademskoj 2026/2027. godini, xxx, Univerzitet u Sarajevu   o  b j a v l j u j e   

KONKURS ZA UPIS STUDENATA U PRVU GODINU STUDIJA NA UNIVERZITETU U SARAJEVU U AKADEMSKOJ 2026./2027. GODINI
 
Univerzitet u Sarajevu raspisuje Konkurs za upis studenata u prvu godinu stručnog studija, prvog ciklusa studija, integrisanog studija, drugog ciklusa studija i specijalističkog studija u akademskoj 2026/2027. godini.
Terminološko korištenje muškog ili ženskog roda u ovom Konkursu podrazumijeva uključivanje oba roda.
[bookmark: _Hlk192503041]Prijava kandidata na Konkurs za upis u prvu godinu studija provodi se isključivo online, putem web stranice www.upisi.unsa.ba.  

PRIJAVNI ROKOVI ZA STRUČNI STUDIJ, PRVI CIKLUS STUDIJA I INTEGRISANI STUDIJ 
PRVI PRIJAVNI ROK:
· Od 08.06. do 26.06.2026. godine za članice gdje je predviđeno polaganje prijemnog ispita;
· Od 08.06. do 03.07.2026. godine za članice gdje nije predviđeno polaganje prijemnog ispita.
Prijavni rokovi se zatvaraju na navedene datume u 16:00 sati.

Na članicama gdje su predviđeni prijemni ispiti, isti će se održati u periodu:
Od 29.06.2026. do 04.07.2026. godine.
Preliminarna rang lista kandidata sa prvog prijavnog roka koji ispunjavaju uslov za upis na članice Univerziteta u Sarajevu bit će objavljena 06. 07. 2026. godine.
Konačna lista kandidata koji su stekli pravo upisa sa prvog prijavnog roka će biti objavljena 10. 07. 2026. godine.

DRUGI PRIJAVNI ROK:
· Od 24.08.2026. do 04.09.2026. godine za fakultete/akademije gdje je predviđeno polaganje prijemnog ispita;
· Od 24.08.2026. godine do 11.09.2026. godine za fakultete/akademije gdje nije predviđeno polaganje prijemnog ispita.

Prijavni rokovi se zatvaraju na navedene datume u 16:00 sati.

Na članicama gdje su predviđeni prijemni ispiti, isti će se održati u periodu:
Od 07.09.2026. do 12.09.2026. godine.

[bookmark: _Hlk164170706]Preliminarna rang lista kandidata sa drugog prijavnog roka koji ispunjavaju uslov za upis na članice Univerziteta u Sarajevu bit će objavljena 14.09.2026. godine.
Konačna lista kandidata koji su stekli pravo upisa sa drugog prijavnog roka će biti objavljena 18.09.2026. godine.

UPIS U DRUGI CIKLUS STUDIJA I SPECIJALISTIČKI STUDIJ BIT ĆE OMOGUĆEN U JEDNOM PRIJAVNOM ROKU 

· Od 24.08.2026. godine do 25.09.2026. godine za članice gdje je predviđeno polaganje prijemnog ispita;
· Od 24.08.2026. godine do 30.09.2026. godine za članice gdje nije predviđeno polaganje prijemnog ispita.

Prijavni rokovi se zatvaraju na navedene datume u 16:00 sati.
Na članicama gdje su predviđeni prijemni ispiti, isti će se održati u periodu:
· 26.09.2026. godine do 30.09.2026. godine.

Preliminarna rang lista kandidata koji ispunjavaju uslov za upis na članice Univerziteta u Sarajevu bit će objavljena 01.10.2026. godine.
Konačna lista kandidata koji su stekli pravo upisa će biti objavljena 06.10.2026. godine.
Prijave podnesene putem web stranice www.upisi.unsa.ba  i dokumenti koji su dostavljeni na studentske službe poslije rokova utvrđenih Konkursom, kao i nepotpune prijave, neće se uzimati u razmatranje.  

U prijavnim rokovima utvrđenim ovim Konkursom kandidat može izabrati najviše tri fakulteta/akademije u okviru kojih može birati više studijskih programa.
Tokom trajanja prijavnog roka, kandidatima će biti omogućena najmanje tri reizbora  fakulteta/akademije/studijskog programa, a o terminima reizbora će biti obavješteni na početnoj web stranici www.upisi.unsa.ba  putem koje se provodi online upis. 
Na web stranici www.upisi.unsa.ba nalazit će se sve informacije i detaljna uputstva o postupku registracije, te načinu i rokovima za upload dokumenata za online prijavu na Konkurs. Podrška za registraciju kandidatima za online upis će biti pružena isključivo putem  web stranice https://upisi.unsa.ba/#/landing/podrska, odnosno kroz sistem nakon uspješne registracije.
Visina participacije cijena usluga i školarina Univerziteta u Sarajevu, te fakulteta i akademija u njegovom sastavu utvrđena je Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu, te fakulteta i akademija u njegovom sastavu („Službene novine Kantona Sarajevo“, broj:  19/09, 31/12, 36/12, 4/15, 15/15,5/18, 16/18, 21/18 i 25/21).
U skladu sa Zakonom o visokom obrazovanju Kantona Sarajevo („Službene novine KS, broj: 36/22 i 28/25), kandidati iz kategorije djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja, a koji imaju prijavljeno prebivalište u Kantonu Sarajevu, oslobođeni su plaćanja troškova školarine za studijske programe koji se finansiraju iz Budžeta Kantona Sarajevo do navršenih 26 godina života.
Sastavni dio ovog Konkursa čine Odluka o kriterijima i mjerilima za utvrđivanje redoslijeda prijema kandidata za upis u prvu godinu studija na Univerzitetu u Sarajevu u akademskoj 2026/2027. godini i Plan upisa.
ODLUKA O KRITERIJIMA I MJERILIMA ZA UTVRĐIVANJE REDOSLIJEDA PRIJEMA KANDIDATA ZA UPIS U PRVU GODINU STUDIJA NA UNIVERZITETU U SARAJEVU U AKADEMSKOJ 2026/2027. GODINI

I DIO: OPĆE ODREDBE

Član 1.
(Plan upisa)
(1) U prvu godinu studija u akademskoj 2026/2027. godini studenti se upisuju u skladu sa Planom upisa studenata koji je sastavni dio ovog Konkursa.
(2) Vlada Kantona Sarajevo utvrđuje broj studenata za upis u prvu godinu prvog i drugog ciklusa studija te integrisanog studija u okviru studijskih programa za koje se troškovi školarine u potpunosti ili djelimično finansiraju iz Budžeta Kantona Sarajevo.
(3) Članice Univerziteta mogu upisati i veći broj kandidata koji su ispunili formalne uslove za upis od broja predviđenog odobrenim planom upisa uz prethodno pribavljenu saglasnost Ministarstva, a uz dokaz da će se realizacija studijskog programa odvijati u skladu sa standardima i normativima za obavljanje djelatnosti visokog obrazovanja na području Kantona Sarajevo.
(4) Članice Univerziteta imaju pravo da za broj kandidata iz kategorije djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja kao i lica sa utvrđenim stoprocentnim invaliditetom koji su oslobođeni plaćanja troškova školarine u skladu sa ovim Konkursom, proširiti broj studenata koje upisuje u prvu godinu studija kandidatima koji ispunjavaju formalni uslov za upis i to u statusu studenta koji sam finansira svoj studij (redovni-samofinansirajući, vanredni, DL) na istom studijskom programu.
(5) U slučaju nepopunjavanja mjesta unutar odobrene kvote planirane za strane državljane, članice Univerziteta mogu za taj broj povećati broj studenata koji sami finansiraju svoj studij na bilo kojem studijskom programu.
(6) Članice Univerziteta na kojim je ostalo slobodnog mjesta i na kojim nisu popunjene kvote odobrene od strane Vlade Kantona Sarajevo, po okončanju upisa u prvi ciklus studija, integrisani i stručni studij na drugom prijavnom roku i nakon okončanja upisa u drugi ciklus studija i specijalistički studij, mogu zaprimati dokumentaciju zainteresovanih kandidata, bodovati i rangirati kandidate, te ukoliko kandidati ispunjavaju sve uslove predviđene ovim Konkursom i položen prijemni ispit (ukoliko je isti predviđen), izvršiti upis putem informacionog sistema pod uslovom da njihov upis ne utiče na ostale kandidate koji su u redovnim prijavnim rokovima izvršili upis putem sistema. Naknadni upis po zaprimljenim molbama treba biti okončan do početka nastave na prvom, integrisanom i stručnom studiju, odnosno početka nastave na drugom ciklusu studija i specijalističkom studiju.


Član 2.
[bookmark: _Hlk192503081](Pravo učešća na Konkursu za upis u prvu godinu stručnog studija, prvog ciklusa i integriranog studija)
(1) Pravo učešća na Konkursu za upis u prvu godinu stručnog studija, prvog ciklusa studija i integrisanog studija pod jednakim uslovima imaju kandidati:
a) sa završenom srednjom školom u četverogodišnjem trajanju u Bosni i Hercegovini;
b) koji su srednju školu završili izvan Bosne i Hercegovine, a za koje je nakon postupka priznavanja odnosno nostrifikacije utvrđeno da imaju završeno adekvatno obrazovanje za nastavak školovanja;
c) sa završenom srednjom školom po međunarodnim programima koji su odobreni od nadležnog ministarstva za koje je utvrđeno da imaju adekvatno obrazovanje za nastavak visokoškolskog obrazovanja.
(2) Kandidati koji su srednju školu završili izvan Bosne i Hercegovine imaju pravo učešća na Konkursu i prije izvršene nostrifikacije odnosno ekvivalencije inozemnog svjedočanstva/obrazovne isprave o završenom srednjoškolskom obrazovanju. Kandidat se može uslovno upisati u prvu studijsku godinu prije izvršene nostrifikacije odnosno ekvivalencije inozemnog svjedočanstva/obrazovne isprave, uz potvrdu da je postupak nostrifikacije odnosno ekvivalencije pokrenut u nadležnom Ministarstvu za odgoj i obrazovanje Kantona Sarajevo na predviđenom obrascu („Službene novine Kantona Sarajevo“, broj: 10/25) ili uz ovjerenu izjavu da će postupak biti pokrenut do upisa na studijski program.
(3) Kandidate sa završenom srednjom školom po međunarodnim programima koji su odobreni od nadležnog ministarstva, a čiji se rezultati eksterne provjere znanja objavljuju u augustu ili septembru, članice Univerziteta su dužne uključiti u postupak za upis i prije izdavanja dokaza o položenim ispitima eksterne provjere znanja, a na osnovu predviđenih ocjena.

Član 3.
(Pravo učešća na Konkursu za upis u prvu godinu drugog ciklusa studija)
(1) [bookmark: _Hlk192503140]Pravo učešća na Konkurs za upis u prvu godinu drugog ciklusa studija pod jednakim uslovima imaju kandidati:
a) državljani Bosne i Hercegovine i strani državljani sa završenim odgovarajućim prvim ciklusom studija na akreditiranoj ustanovi koji se vrednuje sa najmanje 180 odnosno 240 ECTS studijskih bodova što u zbiru sa vrednovanjem drugog ciklusa studija koji se upisuje iznosi najmanje 300 ECTS;
b) koji su u prethodnom obrazovanju završili (3+2) ili (4+1) studij, te u konačnici, nakon ranije okončanog prvog i drugog ciklusa studija imaju u zbiru minimalno 240 ECTS;
c) koji su završili studij po predbolonjskim studijskim programima na visokoškolskim ustanovama u Bosni i Hercegovini, a za koje je utvrđeno da ispunjavaju uslove za upis na drugi ciklus studija;
d) koji su prvi ciklus odnosno predbolonjski studij završili izvan Bosne i Hercegovine na akreditiranim ustanovama, a za koje je nakon postupka nostrifikacije odnosno ekvivalencije utvrđeno da imaju završeno adekvatno obrazovanje za nastavak školovanja.  
(2) Kandidat koji je ispunio uslove, ima pravo upisa i na studijske programe iz drugih  oblasti koje se razlikuju od oblasti studijskog programa prvog ciklusa studija koji je završio, pod uslovima koje utvrdi Vijeće članice ili koji su utvrđeni studijskim programom.
(3) Kandidati koji su studij završili izvan Bosne i Hercegovine imaju pravo učešća na Konkursu i prije izvršene nostrifikacije odnosno ekvivalencije diplome o završenom studiju u inozemstvu. Kandidati kojima nije završen postupak nostrifikacije odnosno ekvivalencije dužni su da prilože potvrdu o pokrenutom postupku nostrifikacije odnosno ekvivalencije  ili ovjerenu izjavu da će postupak biti pokrenut do upisa na studijski program. Kandidat se može uslovno upisati u prvu studijsku godinu i prije izvršene nostrifikacije odnosno ekvivalencije diplome.  

Član 4.
(Pravo učešća na Konkursu za upis u prvu godinu specijalističkog studija)
(1) [bookmark: _Hlk192503169]Pravo učešća na Konkurs za upis u prvu godinu specijalističkog studija pod jednakim uslovima imaju kandidati:
a) državljani Bosne i Hercegovine i strani državljani sa završenim odgovarajućim ciklusom studija završenim na akreditiranoj ustanovi u Bosni i Hercegovini koji se vrednuje sa najmanje 300 ECTS studijskih bodova;  
b) koji su završili studij po predbolonjskim studijskim programima u Bosni i Hercegovini, a za koje je utvrđeno da ispunjavaju uslove za upis na drugi ciklus studija;
c) koji su integrisani studij odnosno predbolonjski studij završili izvan Bosne i Hercegovine na akreditiranoj ustanovi, a za koje je nakon postupka nostrifikacije odnosno ekvivalencije utvrđeno da imaju završeno adekvatno obrazovanje za nastavak školovanja na specijalističkom studiju.  
(2) Kandidat koji je ispunio uslove ima pravo upisa i na programe iz drugih  oblasti koje se razlikuju od oblasti studijskog programa koji je završio, a koji se vrednuje sa najmanje 300 ECTS bodova pod uslovima koje utvrdi Vijeće članice.   

Član 5.
(Izbor kandidata)
[bookmark: _Hlk192503390]Izbor i bodovanje kandidata vršit će se na osnovu Odluke o kriterijima i mjerilima za utvrđivanje redoslijeda prijema kandidata za upis u prvu godinu studija na Univerzitetu u Sarajevu u akademskoj 2026/2027. godini, koja je sastavni dio ovog Konkursa, kao i pojedinačnih kriterija utvrđenih za vrednovanje ocjena iz predmeta relevantnih za odgovarajući studijski program, te vrednovanja rezultata prijemnih ispita ukoliko su predviđeni.

Član 6.
(Komisija za prijem i upis kandidata)
Verifikaciju online zaprimljenih dokumenata provodi Komisija za prijem i upis studenata (u daljem tekstu Komisija) koju imenuje Vijeće članice.
 
Član 7.
 (Prijemni ispit)
(1) [bookmark: _Hlk192503560]Članice Univerziteta koje organiziraju studijske programe na kojima je predviđen prijemni ispit će na svojim oglasnim pločama/web stranicama objaviti raspored, sadržaj i način polaganja prijemnog ispita. 
(2) Termini održavanja prijemnog ispita objavljuju se na web stranici fakulteta/akademija i web stranici www.upisi.unsa.ba.
(3) Na članicama gdje se prijemni ispit polaže usmeno ili putem e-platforme  (u vidu online usmene prezentacije/provjere znanja) kao i za kvalifikacione provjere znanja na akademijama moraju se obezbijediti audio-vizuelni, odnosno digitalni zapisi.
(4) Na članicama na kojima se polaže prijemni ispit, Komisija je dužna da osigura tajnost ispitnog materijala i druge relevantne dokumentacije.  
(5) Svaki kandidat koji putem web stranice www.upisi.unsa.ba izvrši prijavu za upis na fakultet/akademiju/centar na kojem se polaže prijemni ispit, obavezan je kroz sistem priložiti uplatnicu za polaganje prijemnog ispita; u protivnom njegova prijava neće biti razmatrana te se neće naći na spisku za polaganje prijemnog ispita.
(6) Komisije članica na kojima se polažu prijemni ispiti, bodove i rezultate prijemnog ispita unose putem web stranice www.upisi.unsa.ba, najkasnije dva dana od dana završetka prijemnog ispita.
(7) Članice Univerziteta na kojima je predviđeno polaganje prijemnog ispita imaju mogućnost, a u skladu sa odlukom Vijeća, uvažiti segmente prijemnog ispita, odnosno cijeli prijemni ispit sa prvog upisnog roka za drugi upisni rok.


Član 8.
(Preliminarna i konačna rang lista)
(1) [bookmark: _Hlk192503654]Preliminarna rang lista svih kandidata koji ispunjavaju uslove za upis objavljuje se na web stranici www.upisi.unsa.ba, kao i na oglasnoj ploči/web stranici članice Univerziteta (pod oID brojem koju su kandidati dobili prilikom registracije) nakon što je verificira Komisija, na datum utvrđen ovim Konkursom.   
(2) Na preliminarnu rang-listu kandidati imaju pravo prigovora u roku od dva dana od dana objave iste, o kojoj je Vijeće članice obavezno donijeti odluku u roku od jednog dana. Odluka Vijeća po prigovoru je konačna.
(3) Komisija je dužna da o svim uvaženim prigovorima obavijesti Univerzitetski tele-informatički centar (UTIC), kako bi se putem web stranice www.upisi.unsa.ba izvršio unos i verifikacija rezultata u skladu sa usvojenim prigovorima. U slučaju da uvaženi prigovor može uticati na rangiranje kandidata unutar odobrene kvote, kvota se proširuje za broj kandidata čiji su prigovori uvaženi, u okviru statusa za koji su aplicirali.
(4) Konačna rang lista kandidata koji su stekli pravo na upis u svim statusima objavljuje se na web stranici www.upisi.unsa.ba kao i na oglasnoj ploči/web stranici članice na datume utvrđene ovim Konkursom.
(5) Kada se na posljednjem mjestu jedinstvene liste kandidata u predviđenoj kvoti upisa nalazi više kandidata koji ostvare isti broj bodova, primaju se svi kandidati u statusu za koji konkurišu, a lista se proširuje za taj broj kandidata. 

Član 9.
(Upis)
U roku od 5 radnih dana od dana objave konačne rang liste, kandidat koji je ostvario pravo na upis je obavezan dostaviti originale dokumenata koje je priložio putem web stranice www.upisi.unsa.ba i izvršiti upis na članici. U suprotnom, smatra se da je kandidat odustao od upisa na studijski program za koji je aplicirao. 
Rokovi za upis stranih državljana u sve cikluse studija mogu biti određeni posebnom odlukom Senata Univerziteta.

Član 10.
(Upis kandidata iz država nastalih raspadom SFRJ)
(1) Kada se na jedinstvenoj listi kandidata, koji su po osnovu kriterija za upis studenata utvrđenih Odlukom Vlade Kantona Sarajevo broj: 02-05-19288-9/09 od 11. juna 2009. godine, u predviđenoj kvoti upisa nađe određeni broj kandidata iz država nastalih nakon raspada SFRJ, lista primljenih kandidata se proširuje za taj broj kandidatima državljanima BiH najviše do 4% kandidata u statusu za koji konkuriraju.
(2) Kada izračunati procenat broja studenata u odnosu na maksimalno utvrđenu kvotu kandidata iz država nastalih nakon raspada SFRJ nije cijeli broj, u tom slučaju vrši se zaokruživanje procentualne vrijednosti u korist kandidata na sljedeći cijeli broj.
(3) Ukoliko se na listi kandidata u kvoti do 4% nalazi više kandidata iz država nastalih nakon raspada SFRJ koji ostvare isti broj bodova, primaju se svi kandidati u statusu za koji konkurišu, a lista se proširuje za taj broj kandidatima državljanima BiH.
(4) Kandidati koji dolaze iz država nastalih raspadom SFRJ imaju mogućnost da se prijave i kao strani državljani pod uslovom da na aplikaciju za online upis dodaju pismenu Izjavu o saglasnosti za upis isključivo kao stranog državljanina bez mogućnosti sufinansiranja od strane Osnivača Kantona Sarajevo. 

Član 11.
(Kandidati iz posebnih kategorija)
(1) Ukoliko se na jedinstvenoj listi kandidata, u okviru odobrene kvote za samofinansirajuće studente, nađu kandidati iz kategorija djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja, kao i djece bez oba roditelja, članica Univerziteta dužna je takve kandidate osloboditi plaćanja školarine. Za broj kandidata oslobođenih po ovom osnovu, na istoj članici povećava se broj studenata u statusu samofinansirajućih studenata, pod uslovom da isti ispunjavaju formalne uvjete za upis.
(2) Kandidati iz posebnih kategorija koji apliciraju na studijske programe koji se ne finansiraju iz Budžeta Kantona Sarajevo, a koji upisuju isključivo studente koji sami finansiraju studij, neće biti oslobođeni plaćanja troškova školarine, bez obzira na pripadnost posebnoj kategoriji ali će imati prvenstvo upisa na studijski program za koji su aplicirali.
(3) Prvenstvo upisa pod jednakim uslovima, imaju:   
a) djeca boraca-branitelja BiH,
b) djeca ratnih vojnih invalida, djeca šehida i poginulih i nestalih boraca-branitelja i umrlih ratnih vojnih invalida,  
c) djeca organizatora otpora,  
d) djeca veterana-prvoboraca i  
e) djeca nosilaca najviših ratnih priznanja.  
(čl. 2., 6. i 26. Zakona o dopunskim pravima boraca - branitelja Bosne i Hercegovine (“Službene novine Kantona Sarajevo”, broj: 31/22, 8/24 i 13/25).

Član 12.
(Kandidati sa invaliditetom)
(1) Na studijskim programima svih ciklusa studija Univerziteta koje finansira osnivač, lice sa utvrđenim stoprocentnim invaliditetom ima pravo upisati se u statusu studenta oslobođenog od plaćanja školarine, bez mogućnosti da ovaj status izgubi, pod uslovom da je:  
a) položilo prijemni ispit ukoliko je isti predviđen,
b) sposobno obavljati praktične zadatke u nastavi,
c) da je steklo pravo upisa na odgovarajući ciklus studija,
d) da je dostavilo dokaz nadležne institucije o statusu invalida i procentu invaliditeta.
(2) Članica ima pravo za broj kandidata koje oslobodi plaćanja školarine u skladu sa stavom (1) proširiti broj studenata koje upisuje u prvu godinu studija kandidatima koji ispunjavaju formalni uslov za upis i to u statusu studenta koji finansira svoj studij.

Član 13.
(Drugi prijavni rok na Konkurs)
Na drugi prijavni rok prijavljuju se kandidati koji nisu ranije izvršili upis ili koji su se upisali na jedan studijski program, a koji imaju namjeru studirati paralelno dva studijska programa u skladu sa važećim Pravilima studiranja.
Kandidat koji je u prvom prijavnom roku izvršio upis na neki od studijskih programa kao redovan student, može se prijaviti na drugi prijavni rok kao redovan student samo u slučaju da se ispisao sa ranijeg studijskog programa, u suprotnom, moći će aplicirati samo na programe koji omogućavaju vanredni studij.
Ukoliko student podnese zahtjev za ispis u toku trajanja konkursa, članice su dužne zahtjev obraditi i ispisati studenta u roku od 7 dana. 

DIO II DOKUMENTI POTREBNI ZA ONLINE PRIJAVU NA KONKURS

 Član 14.
(Izuzeci od online prijave na Konkurs)
(1) Na Univerzitetu u Sarajevu - Katoličkom bogoslovnom fakultetu prijava na Konkurs za upis se neće odvijati putem online platforme. Kandidati koji su zainteresirani za upis na navedenu članicu, potrebno je da se o načinu upisa informišu na navedenoj članici.
(2) Od online prijave na Konkurs izuzeti su i kandidati:
· koji apliciraju na zajednički master program Međureligijski studiji i izgradnja mira koji izvode  Katolički bogoslovni fakultet, Fakultet islamskih nauka i Pravoslavni bogoslovni fakultet „Sveti Vasilije Ostroški“  u Foči. 
· koji se prijavljuju na studijski program pod nazivom European Regional Master’s Programme in Democracy and Human Rights in South-East Europe (Master program Demokratija i ljudska prava-ERMA) kojeg organizuje Centar za interdisciplinarne studije, te se prijave na ovaj program vrše u dva termina: 
· Od 08. 06. do 03. 07. 2026. godine,    
· Od 24. 08. do 30. 09. 2026. godine.

Član 15.
(Dokumentacija potrebna za prijavu na Konkurs za upis u prvu godinu stručnog studija, prvog ciklusa studija i integrisanog studija)
(1) [bookmark: _Hlk192504332]Podaci o kandidatima koji su srednju školu završili u Kantonu Sarajevo prilikom unosa OiD broja, povezuju se sa podacima u sistemu EMIS, te su dužni putem sistema dodati Uvjerenje o državljanstvu i Izvod iz matične knjige rođenih, kao i dokumente relevantne za utvrđivanje broja bodova koji se ne nalaze u sistemu EMIS
(2) [bookmark: _Hlk164672054]Kandidati koji su završili srednju školu po međunarodnim programima u Kantonu Sarajevo dužni su skenirati i putem sistema za online upis dodati dokumente koji se ne nalaze u sistemu EMIS.
(3) Kandidati koji su srednju školu završili izvan Kantona Sarajevo, kao i kandidati koji su završili srednju školu u Kantonu Sarajevo a ne nalaze se u sistemu EMIS, dužni su skenirati i putem sistema za online upis dodati sljedeće originalne dokumente:
a) svjedočanstva o završenim razredima srednje škole završene u Bosni i Hercegovini u četverogodišnjem trajanju, odnosno odgovarajuće priznate dokumente za kandidate koji srednju školu nisu završili u Bosni i Hercegovini uz potvrdu da je postupak nostrifikacije/ekvivalencije pokrenut ili ovjerenu izjavu izjavu da će postupak biti pokrenut do upisa na studijski program;
b) diplomu o završenoj srednjoj školi;  
c) izvod iz matične knjige rođenih; 
d) uvjerenje o državljanstvu;
e) dokumente relevantne za utvrđivanje broja bodova po kriterijima (diplome i certifikate sa relevantnih takmičenja), kao i dokumente relevantne za dokazivanje statusa pripadnosti kategoriji djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja, dokumente kojima se dokazuje stoprocentni invaliditet;
f) Kandidati koji pripadaju posebnim kategorijama iz Kantona Sarajevo, pored dokaza o pripadnosti posebnoj kategoriji dužni su putem sistema za online upis dodati dokaz o prijavljenom prebivalištu u Kantonu Sarajevo-CIPS potvrda;
g) Uplatnicu za polaganje prijemnog ispita ukoliko je predviđeno polaganje prijemnog ispita;
h) Strani državljani: dokaz o poznavanju jednog od službenih jezika ukoliko se prijavljuju na studij koji se izvodi na službenom jeziku u upotrebi u BiH; 
i) Svi kandidati koji upisuju studijski program koji se izvodi na engleskom jeziku: dokaz o poznavanju engleskog jezika, ukoliko se studijski program izvodi na engleskom jeziku.

Član 16.
(Dokumentacija potrebna za prijavu na Konkurs za upis u prvu godinu drugog ciklusa studija i specijalističkog studija)
(1) [bookmark: _Hlk192506494]Kandidati koji su završili prvi ciklus studija na Univerzitetu u Sarajevu, prilikom registracije povezuju svoju prijavu sa podacima u eUNSA (ISSS) sistemu, te su dužni putem web stranice www.upisi.unsa.ba dodati Uvjerenje o državljanstvu i Izvod iz matične knjige rođenih, kao i dokumente relevantne za utvrđivanje broja bodova po kriterijima.
(2) Kandidati koji su prvi ciklus studija završili na drugom akreditovanom Univerzitetu dužni su na web stranici www.upisi.unsa.ba dodati sljedeće skenirane dokumente:
a) diploma i dodatak diplomi (za studente koji su završili bolonjski studij) o prethodno završenom studiju u Bosni i Hercegovini odnosno priznata diploma za kandidate koji prethodni studij nisu završili u Bosni i Hercegovini (Napomena: studenti koji su završili prvi ciklus studija u BiH mogu do izdavanja diplome i dodatka diplomi priložiti uvjerenje o završenom studiju ukoliko se promocija i dodjela diploma vrši nakon završetka roka predviđenog za dostavljanje prijava za upis po ovom konkursu. Studenti koji su prethodno visokoškolsko obrazovanje stekli izvan BiH a čiji su dokumenti u postupku priznavanja mogu priložiti potvrdu o pokrenutom postupku kao dokaz da je priznavanje u toku); 
b) izvod iz matične knjige rođenih;
c) uvjerenje o državljanstvu; 
d) dokumente relevantne za utvrđivanje broja bodova po kriterijima, kao i dokumente relevantne za dokazivanje statusa pripadnosti kategoriji djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja, dokumente kojima se dokazuje stoprocentna invalidnost;
e) Kandidati koji pripadaju posebnim kategorijama sa prebivalištem u Kantonu Sarajevo, pored dokaza o pripadnosti posebnoj kategoriji dužni su priložiti dokaz o prijavljenom prebivalištu u Kantonu Sarajevo - CIPS potvrda;
f) Uplatnicu za polaganje prijemnog ispita ukoliko je predviđeno polaganje prijemnog ispita;
g) Strani državljani: dokaz o poznavanju jednog od službenih jezika ukoliko se prijavljuju na studij koji se izvodi na službenom jeziku u upotrebi u BiH; 
h) Svi kandidati koji upisuju studijski program koji se izvodi na engleskom jeziku: dokaz o poznavanju engleskog jezika, ukoliko se studijski program izvodi na engleskom jeziku.

DIO III KRITERIJI I MJERILA ZA BODOVANJE I UPIS KANDIDATA

1.    Rangiranje i bodovanje kandidata kod upisa u prvu godinu prvog ciklusa studija, stručnog studija i integriranog studija

[bookmark: _Hlk129866056]Član 17.
(Rangiranje kandidata za upis u prvu godinu stručnog studija, prvog ciklusa i integriranog studija)
[bookmark: _Hlk192582830]Rangiranje kandidata i prijem studenata za upis u prvu godinu stručnog studija, prvog ciklusa i integriranog studija vršit će se u zavisnosti od broja bodova koje kandidat osvoji na osnovu:
· općeg uspjeha,
· uspjeha iz bosanskog, hrvatskog ili srpskog jezika, odnosno uspjeha iz engleskog jezika (ukoliko se nastava organizuje na engleskom jeziku)
· uspjeha iz pojedinih predmeta značajnih za odgovarajući studij,
· vrednovanja rezultata prijemnog ispita ukoliko je isti predviđen,
· rezultata ostvarenih na takmičenjima iz predmeta relevantnih za određeni studij,  
· odličan (5,0) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja,
· ostala bodovanja utvrđena članovima 20. i 21. ovog Konkursa,  
· prioriteta izbora studijskog programa,
· rezultata eksterne provjere znanja (u slučaju međunarodnih programa).

[bookmark: _Hlk129866031]Član 18.
(Utvrđivanje broja bodova na članicama na kojima se polaže prijemni ispit)
(1) Broj bodova po osnovu općeg uspjeha iznosi maksimalno 20, a utvrđuje se na način da se prosjek ocjena iz svih predmeta pomnoži sa 4 i zaokruži na dvije decimale (saberu se ocjene, podijele sa brojem predmeta i dobijeni broj se pomnoži sa 4). 
(2) [bookmark: _Hlk71209321]Broj bodova po osnovu uspjeha iz predmeta značajnih za odgovarajući studijski program utvrđuje se kako slijedi:
· uspjeha iz bosanskog, hrvatskog ili srpskog jezika, odnosno engleskog jezika (ukoliko se nastava organizuje na engleskom jeziku) i grupe predmeta koji su značajni za odgovarajući studij, vrednuje se sa maksimalno 40 bodova i to tako što se prosječna ocjena iz grupe ovih predmeta zaokruži na dvije decimale i pomnoži sa 8, odnosno maksimalno 20 bodova na Muzičkoj akademiji i Akademiji likovnih umjetnosti i to tako što se prosječna ocjena iz relevantnih predmeta zaokružuje na dvije decimale i pomnoži sa 4.
(3) Rezultati postignuti na prijemnom ispitu, vrednuju se sa maksimalno 40 bodova, odnosno 60 bodova na Muzičkoj akademiji i Akademiji likovnih umjetnosti.
(4) Za članice Univerziteta u Sarajevu koje organiziraju prijemni ispit, način vrednovanja svakog pojedinačnog segmenta prijemnog ispita i minimalan rezultat koji je potrebno ostvariti za upis se utvrđuju posebnom odlukom o kriterijima članice, kao i spisak predmeta značajnih za odgovarajući studijski program iz kojih se polaže prijemni ispit i način bodovanja po ovom osnovu, a što će biti sadržano u oglasu koji objavljuju članice, a isti će biti dostupni putem sistema www.upisi.unsa.ba.

Član 19.
(Utvrđivanje broja bodova na članicama na kojima se ne polaže prijemni ispit)
(1)	Broj bodova po osnovu općeg uspjeha iznosi maksimalno 20, a utvrđuje se na način da se prosjek ocjena iz svih predmeta pomnoži sa 4 i zaokruži na dvije decimale (saberu se ocjene, podijele sa brojem predmeta i dobijeni broj se pomnoži sa 4).
(2)	Broj bodova po osnovu uspjeha iz predmeta značajnih za odgovarajući studijski program utvrđuje se kako slijedi:
· uspjeha iz bosanskog, hrvatskog ili srpskog jezika, odnosno engleskog jezika (ukoliko se nastava organizuje na engleskom jeziku) i grupe predmeta koji su značajni za odgovarajući studij, vrednuje se sa maksimalno 80 bodova i to tako što se prosječna ocjena iz grupe ovih predmeta zaokruži na dvije decimale i pomnoži sa 16.

Član 20.
(Bodovanje za takmičenja)
(1) Za jedno od osvojenih mjesta na lokalnom (općinskom, gradskom) takmičenju učenika srednjih škola dobija se sljedeći broj bodova:
· za osvojeno prvo mjesto – 2 boda,
· za osvojeno drugo mjesto – 1 bod i
· za osvojeno treće mjesto – 0,5 bodova.
 
(2) Za jedno od osvojenih mjesta na kantonalnom takmičenju učenika srednjih škola dobija se sljedeći broj bodova:
· za osvojeno prvo mjesto – 3 boda,
· za osvojeno drugo mjesto – 2 boda i
· za osvojeno treće mjesto – 1 bod.
(3)    Za jedno od osvojenih mjesta na takmičenju učenika srednjih škola na nivou entiteta i Bosne i Hercegovine dobija se sljedeći broj bodova:
· za osvojeno prvo mjesto – 4 boda,
· za osvojeno drugo mjesto – 3 boda i
· za osvojeno treće mjesto – 2 boda.
(4)    Za jedno od osvojenih mjesta na međunarodnom takmičenju učenika srednjih škola dobija se sljedeći broj bodova:  
· za osvojeno prvo mjesto – 5 bodova,
· za osvojeno drugo mjesto – 4 boda i  
· za osvojeno treće mjesto – 3 boda.
(5)    Ukupan broj bodova koje kandidat dobija po osnovu takmičenja navedenih u ovom članu, formira se na osnovu zbira bodova po svim rezultatima, s tim da se boduju rezultati ostvareni na takmičenjima iz predmeta koji su relevantni za određeni studij, a čiju verifikaciju će vršiti komisije.
(6)    Na Fakultetu sporta i tjelesnog odgoja  boduju se i rezultati individualnog takmičenja postignuti u vrhunskom sportu, na osnovu kriterija koje utvrdi fakultet, a za akademije rezultati individualnih takmičenja iz okvira te struke, na osnovu kriterija koje utvrdi akademija.
(7)    Za kandidate iz država nastalih raspadom bivše SFRJ za bodovanje ostvarenih rezultata na takmičenjima primjenjivat će se odredbe utvrđene u stavovima 1., 2. i 3. ovog člana, uz primjenu principa ekvivalencije (lokalno = općinsko, gradsko; kantonalno = županijsko/regionalno, regije unutar države; entitetsko = pokrajinsko i ostalo; državno = državno). 

Član 21.
(Ostala bodovanja)
(1) Kandidatima koji su imali odličan (5,0) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja, dodjeljuje se dodatnih 5 (pet) bodova.
(2) Kandidatima sa završenom srednjom školom po međunarodnim programima odobrenim od strane nadležnog ministarstva i koji su polagali eksternu maturu iz predmeta od značaja za studij u završnom razredu srednje škole, dodjeljuju se dodatni bodovi za uspjeh na eksternoj maturi za svaki pojedinačni predmet od značaja za studij, po sljedećoj shemi:
Za programe sa ocjenama A, B, C, D, E i F:
· ocjena A* ili A  – 3 boda,
· ocjena B  i ocjena – 2 boda i
· ocjena C – 1 bod.
Za programe sa numeričkim sistemom ocjenjivanja (7, 6, 5, 4, 3, 2 i 1):
· ocjena 7 ili 6 – 3 boda, 
· ocjena 5 – 2 boda i
· ocjena 4 – 1 bod. 
(3) Bodovanje uspjeha ovih kandidata se vrši na osnovu predviđenih ocjena (forecast grades) koje daju predmetni profesori, uz obavezu dostavljanja certifikata i/ili diplome prije početka studijske godine. 
(4) Ukoliko se nakon dostavljanja certifikata/diplome utvrdi da su kandidati ostvarili bolje/lošije rezultate eksterne mature u odnosu na predviđene ocjene (forecast grades), izvršit će se novo rangiranje u odnosu na ukupan broj ostvarenih bodova. Ovi kandidati imaju pravo upisa u statusu u skladu sa novim ukupnim brojem osvojenih bodova i njihov upis neće uticati na status ostalih kandidata koje je sistem već rangirao te su se po tom osnovu našli na konačnim rang listama, odnosno izvršili upis.
(5) Ekvivalencija ocjena za učenike sa završenim IB programom, sa skale vrednovanja uspjeha od 1-7 na skalu 1-5 vršit će se u skladu sa instrukcijom Ministarstva za obrazovanje, nauku i mlade Kantona Sarajevo broj: 11/04-13064/20 od 28.05.2020. godine.
    
2.      Rangiranje i bodovanje kandidata kod upisa na prvu godinu drugog ciklusa studija i specijalističkog studija

Član 22.
(Rangiranje kandidata za upis u prvu godinu drugog ciklusa studija i specijalističkog studija)
Utvrđivanje jedinstvene rang liste svih prijavljenih kandidata na drugi ciklus studija i specijalistički studij vršit će se na osnovu:
· prosječne ocjene koju su kandidati ostvarili u toku prvog ciklusa studija odnosno nakon završetka studija po predbolonjskim nastavnim planovima i programima, s tim da visina prosječne ocjene ne može biti eliminatorna za prijavu na konkurs;
· vrednovanja rezultata prijemnog ispita ukoliko je isti predviđen;
· za upis na pojedine studijske programe mogu se utvrditi dodatni uslovi/kriteriji u skladu sa Zakonom o visokom obrazovanju („Službene novine Kantona Sarajevo“, broj 36/22 i 28/25).

Član 23.
(Rangiranje kandidata za upis u prvu godinu drugog ciklusa na Muzičkoj akademiji)
(1) Broj bodova  na osnovu prosječne ocjene koju su kandidati ostvarili u toku prvog ciklusa studija odnosno nakon završetka studija po predbolonjskim nastavnim planovima i programima na Muzičkoj akademiji, iznosi maksimalno 20, a  utvrđuje se na način da se prosjek  ocjena  svih predmeta pomnoži sa 2 i zaokruži na dvije decimale. (saberu se ocjene, podijele sa brojem predmeta i pomnoži se sa 2). 
(2) Broj bodova po osnovu uspjeha iz predmeta relevantnih za određeni studijski program utvrđuje maksimalno 20 bodova i to tako što se prosječna ocjena iz relevantnih predmeta zaokružuje na dvije decimale i pomnoži sa 2.
(3) Rezultata postignutih na prijemnom ispitu koji se vrednuju sa maksimalno 60 bodova.


DIO IV UPIS KANDIDATA
Član 24.
(Dokumentacija za upis)
[bookmark: _Hlk192503881]Kandidati koji u skladu sa Konkursom, budu primljeni na odgovarajući studijski program, za upis u prvu godinu studija, dužni su dostaviti originale dokumenata koji su postavljeni putem sistema za online upis kao i sljedeće dokumente:  
· Popunjen zahtjev za upis u kome je tačno naznačen studijski program na koji konkuriše, koji se printa iz informacionog sistema eUNSA;
· upisni, semestralni list i ŠV-obrazac; 
· upisnicu – indeks; 
· ljekarsko uvjerenje (izdaje ga JUKS Zavod za zdravstvenu zaštitu studenata Univerziteta u Sarajevu);
· za studijske programe koji se izvode na engleskom jeziku - dokaz o poznavanju engleskog jezika.

Član 25.
(Predaja originalnih doumenata)
Detaljnije informacije o mjestu i vremenu predaje originalnih dokumenata za upis, kao i druge relevantne informacije bit će objavljene na web stranicama/oglasnim pločama članica Univerziteta.

Član 26.
(Postupak provođenja Odluke)
Postupak provođenja ove odluke vrši Komisija za prijem i upis studenata.
